**ZAPISNIK 1. REDNE SEJE PARLAMENTA DIJAŠKE SKUPNOSTI ŠKOFIJSKE GIMNAZIJE VIPAVA V ŠOLSKEM LETU 2020/21**

Kraj in datum: ŠGV, avditorij, 24. 9. 2020, 11.35

Trajanje: 48 min

Predsedujoči: Luka Štrukelj, predsednik DS

**PRISOTNOST**

Predstavniki: 1. a: Staša Berce, Jan Posega

1. b: Jakob Lozej, Ambrož Paljk

1. c: Evelin Bajc, Neža Lemut

2. a:, Jon Devetak Anamarija Tratnik

2. b: Sara Skvarč, Tadej Vovk

2. c: Ursula Usicco, Tonija Kobal

3. a: Lea Skočaj, Andraž Dimc

3. b: Špela Marc, Luka Štrukelj

3. c: Lana Pizzoni, Matija Maiti

4. a:, Domen Medvešček Meta Mrevlje (namestnica)

4. b: Eva Kovšca, Filip Petrovič

4. c: Lucija Štremfelj, Andreja Tomažič

Mentorica DS: Petra Rep

**DNEVNI RED**

Predsedstvo DS je predlagalo naslednji dnevni red:

1. Pregled zapisnika prejšnje seje in potrditev dnevnega reda,
2. Predstavitev Dijaške skupnosti in dela Parlamenta,
3. Projekti v letošnjem šolskem letu,
4. Potrditev predstavnika v DOS in Svetu šole,
5. Snemanje promocijskega filmčka šole,
6. Razno

**OPIS**

**K točki 1: Pregled zapisnika prejšnje seje in potrditev dnevnega reda**

Dnevni red predlagan s strani predsedstva je bil soglasno sprejet. Predsednik Dijaške skupnosti Predsedujoči je povzel vsebino zapisnika prejšnje seje. Na zapisnik 9.redne seje parlamenta ni bilo pripomb, bil je soglasno sprejet.

**K točki 2: Predstavitev Dijaške skupnosti in dela Parlamenta**

Predsedujoči je predstavil delovanje Dijaškega parlamenta in dodal, da se bo Parlament zaradi izrednih razmer sestajal le po potrebi. Predstavil je tudi naloge predstavnikov razredov. Ti morajo redno prihajati na seje, v primeru odsotnosti pa se vnaprej opravičijo in si priskrbijo namestnika.

Predstavniki v razredu predstavljajo sklepe seje parlamenta, iščejo in podajajo predloge in mnenja razreda, spremljajo obvestila in dogajanja v zvezi z DS.

Za predloge, pritožbe in želje je pri oglasni deski DS v pritličju škatla, v katero jih je mogoče oddati.

Sklep: Predstavniki poročajte o tej točki v razredu.

**K točki 3: Projekti v letošnjem šolskem letu**

Predsedujoči je povabil razrede k predlogom za razne dejavnosti skozi šolsko leto, ki pa bodo morale ustrezati vsem pravilom in smernicam, ki se jih je zaradi posebnih razmer potrebno držati. Ideje in projekti lanskega šolskega leta bodo morali do nadaljnjega počakati. Domen Medvešček (4.a) je predlagal, da bi namesto turnirjev kot smo jih bili vajeni izvajali turnir v FIFI. Predsedujoči je nato dejal, da se bo o tem predlogu vodstvo potrebovalo pogovoriti.

Sklep: Predstavniki poročajte o tej točki v razredu.

**K točki 4: Potrditev predstavnika v DOS in Svetu šole,**

Predsedstvo Dijaške skupnosti je za predstavnika v DOS predlagalo podpredsednika DS Andraža Dimca (3.a), ta pa je bil soglasno izvoljen.

Za predstavnika v Svetu šole je bil predlagan s strani predsedstva Predsednik DS Luka Štrukelj (3.b) in bil soglasno potrjen.

**K točki 5: Snemanje promocijskega filmčka šole**

Organizator projekta promocijskega filmčka šole, podpredsednik DS Andraž Dimc(3.a) je na kratko opisal projekt in povedal, da je film potrebno posneti zaradi Zaposlitvenega Bazarja, ki bo letos potekal prek interneta. Prosil je, da se mu prostovoljci javijo osebno ali po elektronski pošti. Dodal je, da se bo predstavitveni video posnelo pred informativnimi dnevi.

Sklep: Predstavniki poročajte o tej točki v razredu.

**K točki 6: Razno**

**Škofijski puloverji**

Predsedujoči je povedal, da se bo tudi letos izpeljalo projekt škofijskih puloverjev. Dejal je, da cena še ni znana, bo pa najverjetneje okrog 15€. Predsednike je prosil, da poizvejo o interesu v svojem razredu.

**Zabojniki za smeti**

Predsedujoči je poudaril, da je s strani čistilk prišlo opozorilo o ločevanju odpadkov v razredu in na hodniku. Pri tem je Domen Medvešček (4.a) dodal, da je potrebno bolje določiti namen vsakega smetnjaka na hodniku. Sprejet je bil sklep, da ja potrebno seznaniti vse o pravilni uporabi zabojnikov.

Za odpadne maske je bil priskrbljen poseben koš, ki stoji ob vhodnih vratih.

**Finalna tekma**

Finalna tekma, ki bo potekala v torek, 29.9 bo zaprta za občinstvo razen za sodelujoča razreda. Sodila bosta Teo Gaberšček(3.) in Domen Petrovič(2.c).

**Nadgradnje v razredih**

Več razredov je izrazilo željo po novih urah in senčilih. Ga Petra Rep je poudarila, da je o tem potrebno obvestiti razrednike.

**Medrazredni turnirji malo drugače**

Jan Posega (1.a) je predlagal, da bi se lahko organiziralo turnirje v namiznem nogometu. Ga. Petra Rep je to idejo podprla, saj bi bili tako udeleženci aktivnejši.

**Ključ**

Tadej Vovk (2.b) je izpostavil, da še vedno manjka ključ od zunanjih vrat male učilnice. Mentorica DS je odgovorila, da bo o tem obvestila prof. Grahorja.

Sklep: Predstavniki poročajte o tej točki v razredu.

|  |  |  |
| --- | --- | --- |
| tajnica DS  Tonija Kobal | predsednik DS  Luka Štrukelj | Mentorica DS  Petra Rep |